title: Rozhodnutie Rady 2012/390/SZBP zo 16. júla 2012 , ktorým sa predlžuje mandát osobitného zástupcu Európskej únie pri Africkej únii

text:
               17.7.2012

               SK

               Úradný vestník Európskej únie

               L 187/44

         ROZHODNUTIE RADY 2012/390/SZBP
   zo 16. júla 2012,
   ktorým sa predlžuje mandát osobitného zástupcu Európskej únie pri Africkej únii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 20. októbra 2011 prijala rozhodnutie 2011/697/SZBP (1), ktorým sa Gary QUINCE vymenoval za osobitného zástupcu Európskej únie (OZEÚ) pri Africkej únii (AÚ). Mandát OZEÚ sa končí 30. júna 2012.

               (2)

               Mandát OZEÚ by sa mal predĺžiť o ďalšie obdobie v trvaní 12 mesiacov.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Garyho QUINCEA ako OZEÚ pri AÚ sa týmto predlžuje do 30. júna 2013. Mandát OZEÚ sa môže ukončiť skôr, ak o tom rozhodne Rada na návrh vysokej predstaviteľky Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ vychádza z celkových cieľov politiky Únie na podporu afrického úsilia o vybudovanie mierovej, demokratickej a prosperujúcej budúcnosti tak, ako sa uvádzajú v spoločnej stratégii EÚ a Afriky. Tieto ciele zahŕňajú:

               a)

               posilnenie politického dialógu a širších vzťahov Únie a AÚ;

               b)

               posilnenie partnerstva Únie a AÚ vo všetkých oblastiach načrtnutých v spoločnej stratégii EÚ a Afriky, prispievanie k rozvoju a vykonávaniu spoločnej stratégii EÚ a Afriky v partnerstve s AÚ, dodržiavanie zásady africkej zodpovednosti a užšia spolupráca s africkými predstaviteľmi na multilaterálnych fórach v súčinnosti s multilaterálnymi partnermi;

               c)

               spolupráca s AÚ a poskytovanie podpory AÚ prostredníctvom podpory inštitucionálneho rozvoja a posilňovania vzťahov medzi inštitúciami Únie a AÚ, aj prostredníctvom rozvojovej pomoci, s cieľom podporovať:

                           —

                           mier a bezpečnosť: predvídanie konfliktov, predchádzanie konfliktom, mediácia v konfliktoch a ich riešenie, podpora úsilia o presadzovanie mieru a stability, podpora obnovy po konfliktoch;

                           —

                           ľudské práva a správu vecí verejných: presadzovanie a ochrana ľudských práv; presadzovanie základných slobôd a dodržiavanie zásad právneho štátu; podpora afrických snáh v oblasti monitorovania a zlepšovania správy vecí verejných prostredníctvom politického dialógu a finančnej a technickej pomoci; podpora rastu participačnej demokracie a zodpovednosti; podpora boja proti korupcii a organizovanej trestnej činnosti a hlbšia podpora úsilia o vyriešenie otázky detí v ozbrojených konfliktoch vo všetkých jej aspektoch;

                           —

                           trvalo udržateľný rast, regionálnu integráciu a obchod: podpora snáh o vzájomnú prepojiteľnosť a uľahčenie prístupu ľudí k vode a hygienickým zariadeniam, energii a k informačným technológiám; presadzovanie stabilného, efektívneho a harmonizovaného právneho rámca v oblasti podnikania; pomoc pri integrácii Afriky do svetového obchodného systému, pomoc africkým krajinám pri dodržiavaní predpisov a noriem Únie; podpora Afriky v boji s dôsledkami zmeny klímy;

                           —

                           investície do ľudí: podpora snáh v oblasti rodovej rovnosti, zdravia, potravinovej bezpečnosti a vzdelávania; podpora výmenných programov, sietí univerzít a centier excelentnosti, riešenie prvotných príčin migrácie.

         OZEÚ bude navyše zohrávať kľúčovú úlohu pri vykonávaní spoločnej stratégie EÚ a Afriky, ktorá má za cieľ prehĺbiť a skonsolidovať strategické partnerstvo medzi Afrikou a Úniou.
   Článok 3
   Mandát
   Na uskutočnenie tých aspektov cieľov uvedených v článku 2, ktoré súvisia so spoločnou zahraničnou a bezpečnostnou politikou (SZBP) a spoločnou bezpečnostnou a obrannou politikou (SBOP), sa OZEÚ udeľuje mandát:

               a)

               posilňovať celkový vplyv Únie v rámci dialógu s AÚ a jej komisiou o všetkých aspektoch SBZP/SBOP, ktoré sú súčasťou vzťahov medzi Úniou a AÚ, ako aj posilňovať koordináciu tohto dialógu, ktorý sa odohráva v Addis Abebe, a to najmä pokiaľ ide partnerstvo pre mier a bezpečnosť a podporu pre sfunkčnenie africkej mierovej a bezpečnostnej štruktúry;

               b)

               zabezpečovať vhodnú úroveň politického zastúpenia, ktoré zodpovedá významu Únie ako politického, finančného a inštitucionálneho partnera AÚ, a zabezpečiť zásadný vývoj tohto partnerstva, ktorý si vyžaduje zväčšujúci sa politický profil AÚ na svetovej scéne;

               c)

               na základe rozhodnutia Rady zastupovať pozície a politiky Únie v prípade, keď AÚ zohráva významnú úlohu v krízovej situácii, pre ktorú nebol vymenovaný OZEÚ;

               d)

               pomáhať pri zabezpečovaní lepšej súdržnosti, súladu a koordinácie politík a opatrení Únie voči AÚ a prispievať ku kvalitnejšej koordinácii širšej skupiny partnerov a ich vzťahov s AÚ;

               e)

               prispievať k uskutočňovaniu politiky Únie v oblasti ľudských práv, ktorá je pre AÚ relevantná, vrátane usmernení EÚ pre oblasť ľudských práv, najmä usmernení EÚ o deťoch v ozbrojených konfliktoch, ako aj o násilí voči ženám a dievčatám a boji proti všetkým formám ich diskriminácie, a politiky Únie týkajúcej sa žien, mieru a bezpečnosti a akčného plánu EÚ na vykonávanie rozhodnutí Medzinárodného trestného súdu;

               f)

               pozorne sledovať všetok relevantný vývoj na úrovni AÚ a podávať o ňom správy;

               g)

               udržiavať úzke vzťahy s komisiou AÚ, ďalšími orgánmi AÚ, misiami afrických subregionálnych organizácií pri AÚ a misiami členských štátov AÚ pri AÚ;

               h)

               napomáhať vzťahom medzi AÚ a africkými subregionálnymi organizáciami a uľahčovať ich spoluprácu najmä v oblastiach, v ktorých Únia poskytuje podporu;

               i)

               na žiadosť AÚ jej poskytovať poradenstvo a podporu v oblastiach načrtnutých v spoločnej stratégii EÚ a Afriky;

               j)

               na žiadosť poskytovať poradenstvo a podporu pri rozvoji spôsobilostí AÚ v oblasti krízového riadenia;

               k)

               na základe jasného rozdelenia úloh koordinovať svoju činnosť s činnosťou osobitných zástupcov EÚ s mandátom v členských štátoch/regiónoch AÚ a poskytovať im podporu a

               l)

               udržiavať úzke vzťahy a podporovať koordináciu s kľúčovými medzinárodnými partnermi AÚ zastúpenými v Addis Abebe, najmä s Organizáciou Spojených národov, ale aj s neštátnymi aktérmi vo všetkých aspektoch SBZP/SBOP, ktoré sú súčasťou partnerstva medzi Úniou a AÚ.

         Článok 4
   Vykonávanie mandátu
   1.   OZEÚ zodpovedá za vykonávanie svojho mandátu, pričom podlieha právomoci VP.
   2.   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV strategicky a politicky usmerňuje činnosť OZEÚ v rámci jeho mandátu bez toho, aby boli dotknuté právomoci VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a jej príslušnými útvarmi.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. júla 2012 do 30. júna 2013 je 680 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie tímu. Tím má odborné znalosti o osobitných politických otázkach vyplývajúcich z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov takéhoto vyslaného personálu hradí členský štát, dotknutá inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetok vyslaný personál naďalej administratívne podlieha vysielajúcemu členskému štátu, vysielajúcej inštitúcii Únie alebo ESVČ a vykonáva svoje povinnosti a koná v záujme mandátu OZEÚ.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu OZEÚ, sa dohodnú s hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby mal OZEÚ prístup ku všetkým relevantným informáciám.
   2.   Logistickú podporu v regióne poskytujú delegácie Únie a/alebo členské štáty.
   Článok 10
   Bezpečnosť
   V súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V zmluvy prijme OZEÚ v súlade so svojím mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               vypracuje bezpečnostný plán konkrétnej misie založený na usmerneniach ESVČ, ktorý obsahuje fyzické, organizačné a procedurálne bezpečnostné opatrenia konkrétnej misie, zásady riadenia bezpečného presunu personálu do oblasti misie a v rámci nej, zásady riadenia bezpečnostných incidentov a zahŕňa pohotovostný plán a evakuačný plán misie;

               b)

               zabezpečí, aby bol všetok personál nasadený mimo Únie poistený pre prípad zvýšeného rizika, ako si to vyžaduje situácia v oblasti misie;

               c)

               zabezpečí, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu pred presunom do oblasti misie alebo bezprostredne po ňom zúčastnili primeraného bezpečnostného výcviku podľa stupňa rizikovosti, ktorý oblasti misie pridelila ESVČ;

               d)

               zabezpečí, aby sa vykonávali všetky dohodnuté odporúčania vypracované na základe pravidelného posúdenia bezpečnosti, a predkladá Rade, Komisii a VP písomné správy o ich vykonávaní, ako aj o iných bezpečnostných otázkach v rámci správy o pokroku a vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci.
   Článok 12
   Koordinácia
   1.   OZEÚ v záujme dosiahnutia cieľov politiky Únie prispieva k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie a prípadne aj s činnosťami ďalších OZEÚ, ktorí pôsobia v danom regióne. OZEÚ pravidelne informuje misie členských štátov a delegácie Únie.
   2.   V teréne sa udržiavajú úzke vzťahy s vedúcimi delegácií Únie a vedúcimi misií členských štátov. Títo vyvíjajú maximálne úsilie a podporujú OZEÚ pri vykonávaní jeho mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne preskúmava. OZEÚ predloží VP, Rade a Komisii do konca decembra 2012 správu o pokroku a na konci svojho mandátu súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2012.

      V Bruseli 16. júla 2012

            Za Radu

            predseda

         S. ALETRARIS

      (1)  Ú. v. EÚ L 276, 21.10.2011, s. 46.

      (2)  Ú. v. EÚ L 141, 27.5.2011, s. 17.


title: Rozhodnutie Komisie (EÚ) 2017/1471 z 10. augusta 2017, ktorým sa mení rozhodnutie 2013/162/EÚ s cieľom zrevidovať ročne pridelené emisné kvóty na obdobie rokov 2017 až 2020 [oznámené pod číslom C(2017) 5556]

text:
               12.8.2017

               SK

               Úradný vestník Európskej únie

               L 209/53

         ROZHODNUTIE KOMISIE (EÚ) 2017/1471
   z 10. augusta 2017,
   ktorým sa mení rozhodnutie 2013/162/EÚ s cieľom zrevidovať ročne pridelené emisné kvóty na obdobie rokov 2017 až 2020

         [oznámené pod číslom C(2017) 5556]

   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 406/2009/ES z 23. apríla 2009 o úsilí členských štátov znížiť emisie skleníkových plynov s cieľom splniť záväzky Spoločenstva týkajúce sa zníženia emisií skleníkových plynov do roku 2020 (1), a najmä na jeho článok 3 ods. 2 štvrtý pododsek,
   keďže:

               (1)

               V rozhodnutí Komisie 2013/162/EÚ (2) sa určujú ročne pridelené emisné kvóty členských štátov na obdobie rokov 2013 až 2020 na základe údajov z inventúr emisií skleníkových plynov stanovených v súlade s usmerneniami Medzivládneho panelu o zmene klímy (Intergovernmental Panel for Climate Change – IPCC) pre národné inventúry skleníkových plynov z roku 1996, ktoré boli k dispozícii v čase jeho prijatia.

               (2)

               Po prijatí rozhodnutia 2013/162/EÚ sa v článku 6 delegovaného nariadenia Komisie (EÚ) č. 666/2014 (3) stanovila pre členské štáty povinnosť, aby nahlasovali inventúry emisií skleníkových plynov stanovené v súlade s usmerneniami IPPC pre národné inventúry skleníkových plynov z roku 2006 a v súlade s usmerneniami Rámcového dohovoru Organizácie Spojených národov o zmene klímy (UNFCCC) pre nahlasovanie ročných inventúr, ako sa stanovuje v rozhodnutí konferencii zmluvných strán UNFCCC 24/CP.19.

               (3)

               V článku 27 nariadenia Európskeho parlamentu a Rady (EÚ) č. 525/2013 (4) sa vyžaduje, aby Komisia do decembra 2016 preskúmala vplyv používania usmernení IPCC z roku 2006 alebo zmien používaných metodík UNFCCC na celkové emisie skleníkových plynov jednotlivých členských štátov relevantné pre článok 3 rozhodnutia č. 406/2009/ES s cieľom zabezpečiť konzistentnosť medzi metodikami používanými na určenie ročne pridelených emisných kvót a výročnými správami predkladanými členskými štátmi po dni uvedeného preskúmania.

               (4)

               Komisia v súlade s článkom 27 nariadenia (EÚ) č. 525/2013 a na základe údajov z inventúr emisií skleníkových plynov preverených v súlade s článkom 19 uvedeného nariadenia preskúmala vplyv používania usmernení IPCC z roku 2006, ako aj zmien používaných metodík UNFCCC na inventúry emisií skleníkových plynov jednotlivých členských štátov. Rozdiel v celkových emisiách skleníkových plynov relevantných pre článok 3 rozhodnutia č. 406/2009/ES je v prípade väčšiny členských štátov väčší ako 1 %. So zreteľom na toto preskúmanie by sa ročne pridelené emisné kvóty všetkých členských štátov na roky 2017 až 2020 uvedené v prílohe II k rozhodnutiu 2013/162/EÚ mali zrevidovať s cieľom zohľadniť aktualizované údaje z inventúr, ktoré boli nahlásené a preverené v roku 2016 v súlade s článkom 19 nariadenia (EÚ) č. 525/2013. Takáto revízia by sa mala uskutočniť za pomoci rovnakej metodiky, ktorá sa použila na určenie ročne pridelených emisných kvót v rozhodnutí 2013/162/EÚ.

               (5)

               Revízia ročne pridelených emisných kvót by sa mala obmedziť na tie kvóty, ktoré boli pridelené na roky 2017 až 2020, keďže členské štáty už nemôžu zmeniť svoje politiky ani opatrenia týkajúce sa emisií skleníkových plynov na roky 2013 až 2016. V záujme jasnosti by sa však mala nahradiť celá príloha II k rozhodnutiu 2013/162/EÚ, pričom ročne pridelené emisné kvóty na roky 2013 až 2016 zostanú nezmenené.

               (6)

               V článku 2 rozhodnutia 2013/162/EÚ sa odkazuje na hodnoty potenciálu globálneho otepľovania uvedené vo 4. hodnotiacej správe IPCC prijatej rozhodnutím 15/CP.17 na konferencii zmluvných strán UNFCCC. Konferencia zmluvných strán UNFCCC medzitým prijala nové rozhodnutie 24/CP.19, ktorým bolo zrušené rozhodnutie 15/CP.17, a potvrdila v ňom hodnoty zo 4. hodnotiacej správy IPCC. V článku 7 delegovaného nariadenia (EÚ) č. 666/2014 sa vyžaduje, aby členské štáty a Komisia používali na určovanie a nahlasovanie inventúr emisií skleníkových plynov podľa článku 7 ods. 1 až 5 nariadenia (EÚ) č. 525/2013 potenciály globálneho otepľovania uvedené v prílohe III k rozhodnutiu konferencie zmluvných strán UNFCCC 24/CP.19. V záujme jasnosti by sa odkaz na rozhodnutie 15/CP.17 v článku 2 rozhodnutia 2013/162/EÚ mal preto nahradiť odkazom na rozhodnutie 24/CP.19.

               (7)

               Opatrenia stanovené v tomto rozhodnutí sú v súlade so stanoviskom Výboru pre zmenu klímy,

         PRIJALA TOTO ROZHODNUTIE:
   Článok 1
   Rozhodnutie 2013/162/EÚ sa mení takto:

               1.

               V článku 2 sa výraz „rozhodnutím15/CP.17“ nahrádza výrazom „rozhodnutím 24/CP.19“;

               2.

               Príloha II na nahrádza textom v prílohe k tomuto rozhodnutiu.

         Článok 2
   Toto rozhodnutie je určené členským štátom.

      V Bruseli 10. augusta 2017

            Za Komisiu

         Miguel ARIAS CAÑETE

            člen Komisie

      (1)  Ú. v. EÚ L 140, 5.6.2009, s. 136.

      (2)  Rozhodnutie Komisie 2013/162/EÚ z 26. marca 2013 o stanovení ročne pridelených emisných kvót členských štátov na roky 2013 až 2020 podľa rozhodnutia Európskeho parlamentu a Rady č. 406/2009/ES (Ú. v. EÚ L 90, 28.3.2013, s. 106).

      (3)  Delegované nariadenie Komisie (EÚ) č. 666/2014 z 12. marca 2014, ktorým sa stanovujú základné požiadavky týkajúce sa inventarizačného systému Únie a zohľadňujú zmeny v potenciáloch globálneho otepľovania a medzinárodne dohodnutých usmerneniach o inventúrach podľa nariadenia Európskeho parlamentu a Rady (EÚ) č. 525/2013 (Ú. v. EÚ L 179, 19.6.2014, s. 26).

      (4)  Nariadenie Európskeho parlamentu a Rady (EÚ) č. 525/2013 z 21. mája 2013 o mechanizme monitorovania a nahlasovania emisií skleníkových plynov a nahlasovania ďalších informácií na úrovni členských štátov a Únie relevantných z hľadiska zmeny klímy a o zrušení rozhodnutia č. 280/2004/ES (Ú. v. EÚ L 165, 18.6.2013, s. 13).

      PRÍLOHA
      „
            PRÍLOHA II

               Ročne pridelené emisné kvóty členských štátov na roky 2013 až 2020 vypočítané pomocou hodnôt potenciálu globálneho otepľovania uvedených vo štvrtej hodnotiacej správe IPCC

                        Členský štát

                        Ročne pridelená emisná kvóta
                        (v tonách ekvivalentu oxidu uhličitého)

                        2013

                        2014

                        2015

                        2016

                        2017

                        2018

                        2019

                        2020

                        Belgicko

                        82 376 327

                        80 774 027

                        79 171 726

                        77 569 425

                        76 190 376

                        74 703 759

                        73 217 143

                        71 730 526

                        Bulharsko

                        28 661 817

                        28 897 235

                        29 132 652

                        29 368 070

                        27 481 112

                        27 670 637

                        27 860 163

                        28 049 688

                        Česká republika

                        65 452 506

                        66 137 845

                        66 823 185

                        67 508 524

                        67 971 770

                        68 581 207

                        69 190 644

                        69 800 080

                        Dánsko

                        36 829 163

                        35 925 171

                        35 021 179

                        34 117 187

                        34 775 642

                        33 871 444

                        32 967 246

                        32 063 048

                        Nemecko

                        495 725 112

                        488 602 056

                        481 479 000

                        474 355 944

                        453 842 854

                        446 270 289

                        438 697 724

                        431 125 160

                        Estónsko

                        6 296 988

                        6 321 312

                        6 345 636

                        6 369 960

                        5 928 965

                        5 960 550

                        5 992 135

                        6 023 720

                        Írsko

                        47 226 256

                        46 089 109

                        44 951 963

                        43 814 816

                        41 194 830

                        40 110 780

                        39 026 731

                        37 942 682

                        Grécko

                        61 003 810

                        61 293 018

                        61 582 226

                        61 871 434

                        61 029 668

                        61 298 009

                        61 566 349

                        61 834 690

                        Španielsko

                        235 551 490

                        233 489 390

                        231 427 291

                        229 365 191

                        225 664 376

                        223 560 157

                        221 455 939

                        219 351 720

                        Francúzsko

                        408 762 813

                        403 877 606

                        398 580 044

                        393 282 481

                        371 789 603

                        366 284 473

                        360 779 342

                        355 274 211

                        Chorvátsko

                        21 196 005

                        21 358 410

                        21 520 815

                        21 683 221

                        20 147 020

                        20 330 287

                        20 513 553

                        20 696 819

                        Taliansko

                        317 768 849

                        315 628 134

                        313 487 419

                        311 346 703

                        307 153 729

                        304 562 057

                        301 970 385

                        299 378 714

                        Cyprus

                        5 919 071

                        5 922 555

                        5 926 039

                        5 929 524

                        4 196 633

                        4 122 837

                        4 049 042

                        3 975 247

                        Lotyšsko

                        9 279 248

                        9 370 072

                        9 460 897

                        9 551 721

                        9 747 135

                        9 834 273

                        9 921 411

                        10 008 549

                        Litva

                        17 153 997

                        17 437 556

                        17 721 116

                        18 004 675

                        18 033 267

                        18 327 321

                        18 621 376

                        18 915 430

                        Luxembursko

                        9 814 716

                        9 610 393

                        9 406 070

                        9 201 747

                        8 992 800

                        8 780 781

                        8 568 762

                        8 356 742

                        Maďarsko

                        50 796 264

                        51 906 630

                        53 016 996

                        54 127 362

                        50 432 363

                        51 347 175

                        52 261 987

                        53 176 800

                        Malta

                        1 168 514

                        1 166 788

                        1 165 061

                        1 163 334

                        1 174 524

                        1 173 666

                        1 172 808

                        1 171 950

                        Holandsko

                        125 086 859

                        122 775 394

                        120 463 928

                        118 152 462

                        116 032 216

                        113 763 728

                        111 495 240

                        109 226 752

                        Rakúsko

                        54 643 228

                        54 060 177

                        53 477 125

                        52 894 074

                        51 372 672

                        50 751 430

                        50 130 188

                        49 508 946

                        Poľsko

                        204 579 390

                        205 621 337

                        206 663 283

                        207 705 229

                        210 107 929

                        211 642 729

                        213 177 529

                        214 712 329

                        Portugalsko

                        49 874 317

                        50 139 847

                        50 405 377

                        50 670 907

                        48 431 756

                        48 811 632

                        49 191 508

                        49 571 384

                        Rumunsko

                        83 080 513

                        84 765 858

                        86 451 202

                        88 136 547

                        90 958 677

                        92 739 954

                        94 521 231

                        96 302 508

                        Slovinsko

                        12 278 677

                        12 309 309

                        12 339 941

                        12 370 573

                        12 161 170

                        12 196 719

                        12 232 267

                        12 267 816

                        Slovensko

                        25 877 815

                        26 203 808

                        26 529 801

                        26 855 793

                        26 759 746

                        27 028 129

                        27 296 513

                        27 564 896

                        Fínsko

                        33 497 046

                        32 977 333

                        32 457 619

                        31 937 905

                        31 771 327

                        31 185 203

                        30 599 079

                        30 012 956

                        Švédsko

                        43 386 459

                        42 715 001

                        42 043 544

                        41 372 087

                        39 377 620

                        38 772 710

                        38 167 800

                        37 562 890

                        Spojené kráľovstvo

                        358 980 526

                        354 455 751

                        349 930 975

                        345 406 200

                        360 630 247

                        357 464 952

                        354 299 657

                        351 134 362

                  “


               29.8.2017

               SK

               Úradný vestník Európskej únie

               C 285/166

         P7_TA(2014)0146
   Zmena článku 166 (záverečné hlasovanie) a článku 195 ods. 3 (hlasovanie vo výbore) rokovacieho poriadku Parlamentu
   Rozhodnutie Európskeho parlamentu z 26. februára 2014 o zmene článku 166 rokovacieho poriadku Európskeho parlamentu, ktorý sa týka záverečného hlasovania, a článku 195 ods. 3, ktorý sa týka hlasovania vo výbore (2014/2001(REG))
   (2017/C 285/27)

      Európsky parlament,

               —

               so zreteľom na návrh na zmenu svojho rokovacieho poriadku (B7-0252/2013),

               —

               so zreteľom na články 211 a 212 rokovacieho poriadku,

               —

               so zreteľom na správu Výboru pre ústavné veci (A7-0035/2014),

               1.

               rozhodol zmeniť svoj rokovací poriadok v zmysle nižšie uvedených zmien;

               2.

               upozorňuje, že tieto zmeny nadobúdajú účinnosť v prvý deň svojej nasledujúcej schôdze;

               3.

               poveruje svojho predsedu, aby postúpil toto rozhodnutie pre informáciu Rade a Komisii.

      Pozmeňujúci návrh 3

      <DocAmend>Rokovací poriadok Európskeho parlamentu</DocAmend>

      Článok 166

                  Platný text

                  Pozmeňujúci návrh

               Pri
                     hlasovaní o akomkoľvek návrhu legislatívneho aktu, či už ide o
                   jediné a/alebo o záverečné hlasovanie,
                     Parlament hlasuje
                   podľa mien
                     za pomoci elektronického hlasovacieho zariadenia
                  .

               Pri
                     rozhodovaní na základe správy Parlament uskutoční každé
                   jediné a/alebo záverečné hlasovanie podľa mien
                     v súlade s článkom 167 ods. 2
                  .
                     Hlasovanie o pozmeňujúcich návrhoch sa uskutoční podľa mien iba na základe žiadosti predloženej v súlade s článkom 167.

      Pozmeňujúci návrh 4

      Rokovací poriadok Európskeho parlamentu

      Článok 195 – odsek 3

                  Platný text

                  Pozmeňujúci návrh

               3.
                     Vo výbore sa hlasuje zdvihnutím ruky, ak štvrtina členov výboru nepožiada o hlasovanie podľa mien. V takomto prípade sa hlasovanie uskutoční
                   v súlade s článkom 167 ods. 2.

               3.
                     Každé jediné a/alebo záverečné hlasovanie vo výbore o správe sa uskutoční podľa mien
                   v súlade s článkom 167 ods. 2.
                     Hlasovanie o pozmeňujúcich návrhoch a iné hlasovania sa uskutočnia zdvihnutím ruky, pokiaľ predseda nerozhodne o elektronickom hlasovaní alebo štvrtina členov výboru nepožiada o hlasovanie podľa mien.


title: 2008/505/ES: Rozhodnutie Európskeho parlamentu z 24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005, oddiel VIII A - Európsky ombudsman

text:
               15.7.2008

               SK

               Úradný vestník Európskej únie

               L 187/71

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie všeobecného rozpočtu Európskej únie za rozpočtový rok 2005, oddiel VIII A – Európsky ombudsman
   (2008/505/ES)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2005 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2005 – zväzok I (C6-0471/2006) (2),
   so zreteľom na výročnú správu Dvora audítorov o plnení rozpočtu za rozpočtový rok 2005 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0104/2007),

               1.

               udeľuje európskemu ombudsmanovi absolutórium za plnenie rozpočtu za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, Európskemu hospodárskemu a sociálnemu výboru, Výboru regiónov, európskemu ombudsmanovi a európskemu dozornému úradníkovi pre ochranu údajov a aby zabezpečil jeho uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ L 60, 8.3.2005.

      (2)  Ú. v. EÚ C 264, 31.10.2006, s. 1.

      (3)  Ú. v. EÚ C 263, 31.10.2006, s. 1.

      (4)  Ú. v. EÚ C 263, 31.10.2006, s. 10.

      (5)  Ú. v. L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).
    ---documentbreak---

               15.7.2008

               SK

               Úradný vestník Európskej únie

               L 187/72

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2005, oddiel VIII A – Európsky ombudsman
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2005 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2005 – zväzok I (C6-0471/2006) (2),
   so zreteľom na výročnú správu Dvora audítorov o plnení rozpočtu za rozpočtový rok 2005 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0104/2007),

               1.

               berie na vedomie, že európsky ombudsman (ombudsman) mal k dispozícii v roku 2005 viazané rozpočtové prostriedky vo výške 7 224 554 EUR (5 782 968 EUR v roku 2004) a miera čerpania bola 84,27 %;

               2.

               berie na vedomie že finančné výkazy vykazujú na tento rok negatívny hospodársky výsledok (98 482 EUR) a zhodné súčty aktív a pasív (890 853 EUR);

               3.

               poukazuje na to, že Dvor audítorov vo svojej výročnej správe za rozpočtový rok 2005 uvádza, že audit nedal podnet na žiadne pripomienky s ohľadom na ombudsmana;

               4.

               berie na vedomie, že podľa správy interného audítora pre inštitúciu č. 6/81: i) výsledky preskúmania interným audítorom neodhalili v roku 2005 žiadne oblasti významného rizika pre rozpočtové operácie ombudsmana a ii) vnútorné riadenie inštitúcie a systémy kontroly sú efektívne a poskytujú primerané ubezpečenie o tom, že základné ciele inštitúcie v oblasti kontroly sa dôsledne plnili;

               5.

               zohľadňuje informácie poskytnuté hlavným povoľujúcim úradníkom vymenovaným delegovaním v správe o činnosti, že sebahodnotenie efektivity rámca vnútornej kontroly služieb ombudsmana sa vykonalo začiatkom roka 2006 a že jeho výsledkom bola celkovo uspokojivá úroveň výkonu noriem vnútornej kontroly (76 %); konštatuje však tiež, že v niektorých oblastiach bolo potrebné zlepšiť efektivitu (hodnotenie rizika, citlivé funkcie, viacročné plánovanie);

               6.

               pripomína, že od roku 2004 mal ombudsman plne pod vlastnou správou a kontrolou finančné transakcie týkajúce sa jeho časti rozpočtu;

               7.

               poznamenáva, že nová rámcová dohoda o spolupráci uzavretá na dobu neurčitú medzi ombudsmanom a Európskym parlamentom o poskytovaní určitých administratívnych služieb vrátane prekladu a kancelárskych priestorov bola prerokovaná počas roku 2005 a podpísaná v marci 2006;

               8.

               pripomína, že činnosť ombudsmana vzrástla ročne z 800 vecí v roku 1996 na takmer 4 000 vecí v roku 2005 v súlade s výročnou správou ombudsmana za rok 2005 s výnimočne vysokým nárastom medzi rokmi 2003 a 2004 (53 %);

               9.

               pripomína, že počas roku 2005 ombudsman pocítil naplno účinok rozšírenia z roku 2004 a že v rokoch 2004 a 2005 rozpočtový orgán povolil ombudsmanovi zaradiť do plánu stavu zamestnancov 20 nových pozícií; ktoré boli priradené k 31 miestam, ktoré existovali v roku 2003 (65 % zvýšenie stavu personálu), kým úroveň povolených rozpočtových prostriedkov vzrástla z 4 438 653 EUR v 2003 na 7 312 614 EUR v roku 2005 (takisto 65 % zvýšenie);

               10.

               konštatuje, že podľa jeho vlastnej výročnej správy ombudsman v roku 2005 pokračoval v informačných návštevách členských štátov s cieľom zlepšiť informovanosť občanov v súvislosti s ich právami, zviditeľnením práce ombudsmana medzi kľúčovými aktérmi zo súdnictva, legislatívy a exekutívy a rozvíjaním spolupráce s národnými partnermi; zdôrazňuje význam takejto informačnej kampane;

               11.

               ďalej poznamenáva, že v roku 2005 sa ombudsman a jeho personál snažili priblížiť prácu inštitúcie, a to prostredníctvom prezentácií na 120 konferenciách, seminároch a stretnutiach v roku 2005 a účasťou na 50 rozhovoroch s novinármi;

               12.

               poznamenáva, že podľa odpovedí na dotazník spravodajcu sa ombudsman snaží zameriavať informačnú kampaň na krajiny, z ktorých pochádza menší počet sťažností, než by sa dalo očakávať vzhľadom na počet obyvateľov, napríklad na Nemecko a Taliansko, a že mediálnou stratégiou ombudsmana je preto zvýšiť informovanosť o inštitúcii ombudsmana v týchto členských štátoch; domnieva sa, že pri identifikácii cieľových krajín by ombudsman mal skôr považovať za smerodajné občianske povedomie o práci inštitúcie v rôznych členských štátoch ako počet sťažností;

               13.

               pripomína k poznámke v správe o činnosti ombudsmana, že rok 2005 bol pre neho výnimočným z hľadiska komunikácie, vzhľadom na to, že popri zvyčajných aktivitách inštitúcie súvisiacich s informovanosťou o jej činnosti boli takisto zorganizované viaceré podujatia k 10. výročiu existencie; komunikačná kapacita inštitúcie bola navyše značne rozšírená prijatím personálu na tri nové miesta určené pre odbornú komunikáciu a preradením ďalšieho pracovníka do novovytvoreného oddelenia pre komunikáciu;

               14.

               pripomína, že štatút ombudsmana, ktorý v roku 1994 stanovil Európsky parlament, neukladá ombudsmanovi povinnosť zverejniť jeho finančné a hospodárske záujmy;

               15.

               berie na vedomie, že štatút stavia ombudsmana na pozíciu porovnateľnú so sudcom Súdneho dvora; poukazuje na to, že Súdny dvor – na základe odporúčania Európskeho parlamentu – zriadil pracovnú skupinu na preskúmanie najvhodnejšieho spôsobu na zabezpečenie transparentnosti v súvislosti s finančnými záujmami sudcov; žiada, aby ombudsman v závislosti od výsledkov prieskumu nasledoval príklad európskeho dozorného úradníka pre ochranu údajov a jeho zástupcu tak, že zverejní vyhlásenie o finančných záujmoch na základe formulára, ktorý sa používa pre register finančných záujmov poslancov Európskeho parlamentu.

      (1)  Ú. v. EÚ L 60, 8.3.2005.

      (2)  Ú. v. EÚ C 264, 31.10.2006, s. 1.

      (3)  Ú. v. EÚ C 263, 31.10.2006, s. 1.

      (4)  Ú. v. EÚ C 263, 31.10.2006, s. 10.

      (5)  Ú. v. L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).


title: 2011/154/EÚ: Rozhodnutie Komisie z  9. marca 2011 o ukončení antidumpingového konania týkajúceho sa dovozu určitých tyčí z nehrdzavejúcej ocele s pôvodom v Indii

text:
               10.3.2011

               SK

               Úradný vestník Európskej únie

               L 63/21

         ROZHODNUTIE KOMISIE
   z 9. marca 2011
   o ukončení antidumpingového konania týkajúceho sa dovozu určitých tyčí z nehrdzavejúcej ocele s pôvodom v Indii
   (2011/154/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   A.   KONANIE

               (1)

               Európska komisia (ďalej len „Komisia“) dostala 15. februára 2010 podnet týkajúci sa údajného poškodzujúceho dumpingu určitých tyčí z nehrdzavejúcej ocele s pôvodom v Indii.

               (2)

               Podnet predložila Európska federácia výrobcov železa a ocele (European Federation of Iron and Steel Industries, ďalej len „Eurofer“) v mene výrobcov zastupujúcich väčšiu časť, v tomto prípade viac ako 25 %, celkovej výroby určitých tyčí z nehrdzavejúcej ocele v Únii podľa článku 4 ods. 1 a článku 5 ods. 4 základného nariadenia.

               (3)

               Podnet obsahoval jasné dôkazy o existencii dumpingu a z toho vyplývajúcej značnej ujmy, ktorá sa považuje za dostatočnú na to, aby opodstatnila začatie antidumpingového konania.

               (4)

               Preto Komisia po porade s poradným výborom začala prostredníctvom oznámenia, ktoré bolo uverejnené v Úradnom vestníku Európskej únie
                   (2), antidumpingové konanie týkajúce sa dovozu určitých tyčí z nehrdzavejúcej ocele s pôvodom v Indii do Únie. Uvedené materiály sú v súčasnosti zaradené pod číselné znaky KN 7222 20 21, 7222 20 29, 7222 20 31, 7222 20 39, 7222 20 81 a 7222 20 89.

               (5)

               Komisia začala v ten istý deň antisubvenčné konanie týkajúce sa dovozu určitých tyčí z nehrdzavejúcej ocele s pôvodom v Indii do Únie (3).

               (6)

               Komisia poslala dotazníky výrobnému odvetviu Únie a všetkým známym združeniam výrobcov v Únii, vývozcom/výrobcom v príslušnej krajine, všetkým združeniam vývozcov/výrobcov, dovozcom, všetkým známym združeniam dovozcov a orgánom príslušnej krajiny. Zainteresovaným stranám bola daná možnosť, aby predložili svoje názory v písomnej podobe a požiadali o vypočutie v lehote stanovenej v oznámení o začatí preskúmania.

         B.   STIAHNUTIE PODNETU A UKONČENIE KONANIA

               (7)

               Listom Komisii z 23. novembra 2010 federácia Eurofer formálne stiahla svoj podnet.

               (8)

               V súlade s článkom 9 ods. 1 základného nariadenia konanie možno ukončiť, ak bol podnet stiahnutý, okrem prípadu, keď takéto ukončenie nie je v záujme Únie.

               (9)

               Komisia dospela k názoru, že toto konanie by sa malo ukončiť, pretože pri prešetrovaní nevyšli najavo žiadne skutočnosti svedčiace o tom, že by takéto ukončenie nebolo v záujme Únie. Zainteresované strany boli náležite informované a mali možnosť predložiť pripomienky. Neboli predložené žiadne pripomienky, ktoré by naznačovali, že by takéto ukončenie nebolo v záujme Únie.

               (10)

               Komisia preto dospela k záveru, že antidumpingové konanie týkajúce sa dovozu určitých tyčí z nehrdzavejúcej ocele s pôvodom v Indii do Únie by sa malo ukončiť,

         PRIJALA TOTO ROZHODNUTIE:
   Článok 1
   Antidumpingové konanie týkajúce sa dovozu určitých tyčí z nehrdzavejúcej ocele s pôvodom v Indii, ktoré sú v súčasnosti zaradené pod číselné znaky KN 7222 20 21, 7222 20 29, 7222 20 31, 7222 20 39, 7222 20 81 a 7222 20 89, sa týmto ukončuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 9. marca 2011

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 87 A, 1.4.2010, s. 1.

      (3)  Ú. v. EÚ C 87, 1.4.2010, s. 17.


title: 2006/889/ES: Rozhodnutie Európskej centrálnej banky z  24. novembra 2006 o schválení objemu emisií v roku 2007 (ECB/2006/19)

text:
               11.12.2006

               SK

               Úradný vestník Európskej únie

               L 348/52

      ROZHODNUTIE EURÓPSKEJ CENTRÁLNEJ BANKY

   z 24. novembra 2006
   o schválení objemu emisií v roku 2007
   (ECB/2006/19)
   (2006/889/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o založení Európskeho spoločenstva, a najmä na jej článok 106 ods. 2,
   keďže:

               (1)

               Európska centrálna banka (ECB) má od 1. januára 1999 výhradné právo schvaľovať objem emisie mincí vydávaných členskými štátmi, ktoré prijali euro (ďalej len „zúčastnené členské štáty“).

               (2)

               Podľa článku 1 rozhodnutia Rady 2006/495/ES z 11. júla 2006 v súlade s článkom 122 ods. 2 Zmluvy o prijatí jednotnej meny Slovinskom 1. januára 2007 (1) sa výnimka v prospech Slovinska uvedená v článku 4 Aktu o pristúpení z roku 2003 (2) k 1. januára 2007 zrušuje.

               (3)

               V súčasnosti dvanásť zúčastnených členských štátov a Slovinsko predložili ECB na schválenie svoje odhady objemu euromincí, ktoré sa majú vydať v roku 2007, doplnené vysvetlivkami o použitej metóde odhadu,

         ROZHODLA TAKTO:
   Článok 1
   Schválenie objemu euromincí, ktoré sa majú vydať v roku 2007
   ECB týmto schvaľuje objem euromincí, ktoré majú zúčastnené členské štáty vydať v roku 2007, ako je uvedené v tejto tabuľke:

               (v miliónoch eur)

               Emisia mincí určených na obeh a emisia mincí na zberateľské účely (neurčené na obeh) v roku 2007

               Belgicko

               117,5

               Nemecko

               635,0

               Grécko

               76,9

               Španielsko

               480,0

               Francúzsko

               362,0

               Írsko

               81,0

               Taliansko

               366,9

               Luxemburg

               45,0

               Holandsko

               71,2

               Rakúsko

               166,0

               Portugalsko

               110,0

               Slovinsko

               104,7

               Fínsko

               60,0

         Článok 2
   Záverečné ustanovenie
   Toto rozhodnutie je adresované zúčastneným členským štátom.

      Vo Frankfurte nad Mohanom 24. novembra 2006

            Prezident ECB

         Jean-Claude TRICHET

      (1)  Ú. v. EÚ L 195, 15.7.2006, s. 25.

      (2)  Ú. v. EÚ L 236, 23.9.2003, s. 33.


title: 2009/482/ES: Rozhodnutie Rady zo 6. apríla 2009 o podpise a predbežnom vykonávaní Dohody medzi Európskym spoločenstvom a Seychelskou republikou o zrušení víz pri krátkodobých pobytoch

text:
               30.6.2009

               SK

               Úradný vestník Európskej únie

               L 169/30

         ROZHODNUTIE RADY
   zo 6. apríla 2009
   o podpise a predbežnom vykonávaní Dohody medzi Európskym spoločenstvom a Seychelskou republikou o zrušení víz pri krátkodobých pobytoch
   (2009/482/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. b) bod i) v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               Nariadením Rady (ES) č. 1932/2006 (1) sa zmenilo a doplnilo nariadenie (ES) č. 539/2001 (2) uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc Európskej únie (negatívny zoznam), a krajín, ktorých štátni príslušníci sú oslobodení od tejto povinnosti (pozitívny zoznam), inter alia, presunutím Seychelskej republiky (ďalej len „Seychely“) z negatívneho do pozitívneho zoznamu. Nariadenie (ES) č. 1932/2006 tiež stanovuje, že oslobodenie od vízovej povinnosti sa uplatňuje odo dňa nadobudnutia platnosti dohody o oslobodení od vízovej povinnosti uzavretej Európskym spoločenstvom a Seychelami.

               (2)

               Rada rozhodnutím z 5. júna 2008 poverila Komisiu, aby rokovala o dohode medzi Európskym spoločenstvom a Seychelami o zrušení víz pri krátkodobých pobytoch.

               (3)

               Rokovania o dohode sa začali 9. júla 2008 a ukončili sa 16. októbra 2008.

               (4)

               Dohoda parafovaná v Bruseli 12. novembra 2008 by sa mala podpísať a mali by sa schváliť pripojené vyhlásenia. Dohoda by sa mala predbežne vykonávať až do ukončenia postupov pre jej formálne uzavretie.

               (5)

               V súlade s článkami 1 a 2 Protokolu o postavení Spojeného kráľovstva a Írska, ktorý je pripojený k Zmluve o Európskej únii a Zmluve o založení Európskeho spoločenstva, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijatí tohto rozhodnutia a nie sú ním viazané ani nepodliehajú jeho uplatňovaniu,

         ROZHODLA TAKTO:
   Článok 1
   Týmto sa v mene Spoločenstva s výhradou jej uzavretia schvaľuje podpis Dohody medzi Európskym spoločenstvom a Seychelskou republikou o zrušení víz pri krátkodobých pobytoch (ďalej len „dohoda“).
   Text dohody je pripojený k tomuto rozhodnutiu.
   Článok 2
   Týmto sa v mene Spoločenstva schvaľujú vyhlásenia pripojené k tomuto rozhodnutiu.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva v prípade jej uzavretia.
   Článok 4
   Dohoda sa predbežne vykonáva odo dňa jej podpisu (3) do ukončenia postupov potrebných na jej formálne uzavretie.

      V Luxemburgu 6. apríla 2009.

            Za Radu

            predseda

         J. POSPÍŠIL

      (1)  Ú. v. EÚ L 405, 30.12.2006, s. 23.

      (2)  Ú. v. ES L 81, 21.3.2001, s. 1.

      (3)  Generálny sekretariát Rady uverejní dátum podpisu dohody v Úradnom vestníku Európskej únie.
   SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA A LICHTENŠTAJNSKA
   Zmluvné strany berú na vedomie úzke vzťahy medzi Európskym spoločenstvom a Nórskom, Islandom, Švajčiarskom a Lichtenštajnskom, najmä na základe dohôd z 18. mája 1999 a 26. októbra 2004 týkajúcich sa pridruženia týchto krajín k vykonávaniu, uplatňovaniu a rozvoju schengenského acquis.
   Za týchto okolností je žiaduce, aby orgány Nórska, Islandu, Švajčiarska, Lichtenštajnska na jednej strane a Seychel na strane druhej bezodkladne uzatvorili bilaterálne dohody o zrušení víz pri krátkodobých pobytoch za podobných podmienok, aké boli dohodnuté v tejto dohode.
   SPOLOČNÉ VYHLÁSENIE TÝKAJÚCE SA VÝKLADU KATEGÓRIE OSÔB CESTUJÚCICH NA ÚČEL VYKONÁVANIA PLATENEJ ČINNOSTI, AKO JE STANOVENÉ V ČLÁNKU 3 ODS. 2 TEJTO DOHODY
   Želajúc si zabezpečenie jednotného výkladu sa zmluvné strany dohodli, že na účely tejto dohody patria do kategórie osôb vykonávajúcich platenú činnosť osoby vstupujúce na územie druhej zmluvnej strany na účel vykonávania zárobkovej činnosti/platenej činnosti ako zamestnanci alebo ako poskytovatelia služieb.
   Do tejto kategórie by nemali patriť:

               —

               podnikatelia, t. j. osoby cestujúce na účel obchodného rokovania (bez toho, aby boli zamestnané v krajine druhej zmluvnej strany),

               —

               športovci a umelci vykonávajúci činnosť na ad hoc báze,

               —

               novinári vyslaní médiom ich krajiny bydliska a

               —

               osoby školené v rámci podniku.

         Vykonávanie tohto vyhlásenia monitoruje spoločný výbor v rámci svojej zodpovednosti podľa článku 6 tejto dohody, ktorý môže navrhnúť úpravy, ak to na základe skúseností zmluvných strán považuje za nevyhnutné.
   SPOLOČNÉ VYHLÁSENIE O VÝKLADE OBDOBIA TROCH MESIACOV POČAS ŠIESTICH MESIACOV ODO DŇA PRVÉHO VSTUPU, KTORÉ JE STANOVENÉ V ČLÁNKU 4 TEJTO DOHODY
   Zmluvné strany sa dohodli, že maximálne obdobie troch mesiacov počas šiestich mesiacov odo dňa prvého vstupu na územie Seychel alebo schengenského priestoru, ktoré je stanovené v článku 4 tejto dohody, znamená buď nepretržitý pobyt alebo niekoľko po sebe idúcich pobytov, ktorých trvanie nepresahuje celkove tri mesiace počas šiestich mesiacov.
   SPOLOČNÉ VYHLÁSENIE TÝKAJÚCE SA INFORMOVANIA OBČANOV O DOHODE O ZRUŠENÍ VÍZ
   Uznávajúc význam transparentnosti pre občanov Európskej únie a Seychel sa zmluvné strany dohodli, že zabezpečia úplné šírenie informácií o obsahu dohody o zrušení víz, jej dôsledkoch a súvisiacich záležitostiach, ako sú podmienky vstupu.
    ---documentbreak---

               30.6.2009

               SK

               Úradný vestník Európskej únie

               L 169/31

         DOHODA
   medzi Európskym spoločenstvom a Seychelskou republikou o zrušení víz pri krátkodobých pobytoch
   EURÓPSKE SPOLOČENSTVO, ďalej len „Spoločenstvo“, a
   SEYCHELSKÁ REPUBLIKA, ďalej len „Seychely“,
   ďalej spolu len „zmluvné strany“,
   S CIEĽOM ďalej rozvíjať priateľské vzťahy medzi zmluvnými stranami a želajúc si zjednodušiť cestovanie zabezpečením vstupu a krátkodobého pobytu bez potreby víz pre svojich občanov;
   SO ZRETEĽOM na nariadenie Rady (ES) č. 1932/2006 z 21. decembra 2006, ktorým sa mení a dopĺňa nariadenie (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc, a krajín, ktorých štátni príslušníci sú oslobodení od tejto povinnosti (1), inter alia, presunutím šiestich tretích krajín, vrátane Seychel, do zoznamu tretích krajín, ktorých štátni príslušníci sú oslobodení od vízovej povinnosti pri krátkodobých pobytoch v členských štátoch Európskej únie (EÚ);
   MAJÚC NA PAMÄTI, že v článku 2 nariadenia (ES) č. 1932/2006 sa uvádza, že na týchto šesť krajín sa má vzťahovať oslobodenie od vízovej povinnosti iba odo dňa nadobudnutia platnosti dohody o oslobodení od vízovej povinnosti, ktorú má uzatvoriť Európske spoločenstvo s príslušnou krajinou;
   UZNÁVAJÚC, že občania všetkých členských štátov sú oslobodení od vízovej povinnosti pri cestách na Seychely, ktorých dĺžka nepresahuje jeden mesiac, pričom sa toto obdobie môže predĺžiť až na tri mesiace;
   ŽELAJÚC SI zabezpečiť zásadu rovnakého zaobchádzania so všetkými občanmi EÚ;
   ZOHĽADŇUJÚC, že na osoby cestujúce na účel vykonávania platenej činnosti počas ich krátkodobého pobytu sa táto dohoda nevzťahuje, a preto sa na túto kategóriu naďalej vzťahujú príslušné pravidlá práva Spoločenstva a vnútroštátneho práva členských štátov a vnútroštátneho práva Seychel týkajúce sa vízovej povinnosti alebo oslobodenia od nej a prístupu k zamestnaniu;
   ZOHĽADŇUJÚC Protokol o postavení Spojeného kráľovstva a Írska a Protokol o schengenskom acquis začlenenom do rámca Európskej únie, ktorý tvorí prílohu k Zmluve o Európskej únii a Zmluve o založení Európskeho spoločenstva, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,
   SA DOHODLI TAKTO:
   Článok 1
   Účel
   Táto dohoda umožňuje občanom Európskej únie a občanom Seychel cestovať bez potreby víz pri cestách na územie druhej zmluvnej strany na maximálne obdobie troch mesiacov počas šiestich mesiacov.
   Článok 2
   Vymedzenie pojmov
   Na účely tejto dohody:

               a)

               „členský štát“ znamená akýkoľvek členský štát Európskej únie, s výnimkou Spojeného kráľovstva a Írska;

               b)

               „občan Európskej únie“ je štátny príslušník členského štátu vymedzeného pod písmenom a);

               c)

               „občan Seychel“ je akákoľvek osoba, ktorá má štátne občianstvo Seychel;

               d)

               „schengenský priestor“ je priestor bez vnútorných hraníc zahŕňajúci územia členských štátov, ako sú vymedzené pod písmenom a), ktoré v plnom rozsahu uplatňujú schengenské acquis.

         Článok 3
   Rozsah pôsobnosti
   1.   Občania Európskej únie, ktorí sú držiteľmi platného štandardného, diplomatického alebo služobného/úradného pasu vydaného členským štátom, môžu vstúpiť na územie a zdržiavať sa na území Seychel bez víz počas obdobia vymedzeného v článku 4 ods. 1.
   Občania Seychel, ktorí sú držiteľmi platného štandardného, diplomatického alebo služobného/úradného pasu vydaného Seychelami, môžu vstúpiť na územie a zdržiavať sa na území členských štátov bez víz počas obdobia vymedzeného v článku 4 ods. 2.
   2.   Odsek 1 sa nevzťahuje na osoby cestujúce na účel vykonávania platenej činnosti.
   Každý členský štát sa môže individuálne rozhodnúť, že v prípade tejto kategórie osôb zavedie pre občanov Seychel vízovú povinnosť alebo ju zruší v súlade s článkom 4 ods. 3 nariadenia (ES) č. 539/2001.
   Seychely sa môžu rozhodnúť, že v prípade tejto kategórie osôb zavedú pre občanov každého členského štátu zvlášť vízovú povinnosť alebo ju zrušia v súlade so svojim vnútroštátnym právom.
   3.   Zrušenie víz stanovené touto dohodou sa uplatňuje bez toho, aby boli dotknuté právne predpisy zmluvných strán týkajúce sa podmienok vstupu a krátkodobého pobytu. Členské štáty a Seychely si vyhradzujú právo odmietnuť vstup na ich územie a krátkodobý pobyt na ich území, ak nebude splnená jedna alebo viaceré z týchto podmienok.
   4.   Zrušenie víz sa uplatňuje bez ohľadu na spôsob dopravy použitý na prekročenie hraníc zmluvných strán.
   5.   Záležitosti, na ktoré sa nevzťahuje táto dohoda, sa riadia právom Spoločenstva, vnútroštátnym právom členských štátov alebo vnútroštátnym právom Seychel.
   Článok 4
   Trvanie pobytu
   1.   Občania Európskej únie sa môžu zdržiavať na území Seychel maximálne tri mesiace počas šiestich mesiacov odo dňa prvého vstupu na územie tejto krajiny.
   2.   Občania Seychel sa môžu zdržiavať v schengenskom priestore maximálne tri mesiace počas šiestich mesiacov odo dňa prvého vstupu na územie akéhokoľvek členského štátu, ktorý v plnom rozsahu uplatňuje schengenské acquis. Toto obdobie troch mesiacov počas šiestich mesiacov sa vypočíta nezávisle od akéhokoľvek pobytu v členskom štáte, ktorý ešte v plnom rozsahu neuplatňuje schengenské acquis.
   Občania Seychel sa môžu zdržiavať na území každého z členských štátov, ktoré ešte v plnom rozsahu neuplatňujú schengenské acquis, maximálne tri mesiace počas šiestich mesiacov odo dňa prvého vstupu na toto územie, nezávisle od obdobia pobytu vypočítaného pre schengenský priestor.
   3.   Táto dohoda nemá vplyv na možnosť, aby Seychely a členské štáty predĺžili obdobie pobytu na viac ako tri mesiace v súlade s vnútroštátnym právom a právom Spoločenstva.
   Článok 5
   Územné uplatňovanie
   1.   Pokiaľ ide o Francúzsku republiku, ustanovenia tejto dohody sa vzťahujú iba na európske územie Francúzskej republiky.
   2.   Pokiaľ ide o Holandské kráľovstvo, ustanovenia tejto dohody sa vzťahujú iba na európske územie Holandského kráľovstva.
   Článok 6
   Spoločný výbor pre správu dohody
   1.   Zmluvné strany zriadia spoločný výbor odborníkov (ďalej len „výbor“) zložený zo zástupcov Európskeho spoločenstva a zástupcov Seychel. Spoločenstvo zastupuje Európska komisia.
   2.   Výbor plní okrem iného tieto úlohy:

               a)

               monitoruje vykonávanie tejto dohody;

               b)

               navrhuje zmeny a doplnenia tejto dohody alebo dodatky k nej;

               c)

               urovnáva spory vyplývajúce z výkladu alebo uplatňovania ustanovení tejto dohody.

         3.   Výbor sa schádza vždy, keď je to potrebné, na žiadosť jednej zo zmluvných strán.
   4.   Výbor prijme svoj rokovací poriadok.
   Článok 7
   Vzťah medzi touto dohodou a existujúcimi bilaterálnymi dohodami o zrušení víz medzi členskými štátmi a Seychelami
   Táto dohoda má prednosť pred ustanoveniami akýchkoľvek bilaterálnych dohôd alebo dojednaní uzatvorených medzi jednotlivými členskými štátmi a Seychelami, pokiaľ sa ich ustanovenia vzťahujú na záležitosti patriace do rozsahu pôsobnosti tejto dohody.
   Článok 8
   Záverečné ustanovenia
   1.   Zmluvné strany ratifikujú alebo schvália túto dohodu v súlade s ich príslušnými vnútornými postupmi a dohoda nadobudne platnosť prvým dňom druhého mesiaca po dni, kedy si zmluvné strany navzájom oznámia ukončenie týchto postupov.
   2.   Táto dohoda sa uzatvára na neurčitý čas. Možno ju vypovedať v súlade s odsekom 5.
   3.   Túto dohodu je možné zmeniť a doplniť písomnou dohodou zmluvných strán. Zmeny a doplnenia nadobudnú platnosť potom, ako si zmluvné strany navzájom oznámili ukončenie ich vnútorných postupov potrebných na tento účel.
   4.   Každá zmluvná strana môže úplne alebo čiastočne pozastaviť uplatňovanie tejto dohody, najmä z dôvodov verejného poriadku, ochrany národnej bezpečnosti alebo ochrany verejného zdravia, nelegálneho prisťahovalectva alebo opätovného zavedenia vízovej povinnosti ktoroukoľvek zo zmluvných strán. Rozhodnutie o pozastavení uplatňovania dohody sa oznámi druhej zmluvnej strane najneskôr 2 mesiace pred nadobudnutím jeho platnosti. Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli.
   5.   Každá zo zmluvných strán môže vypovedať túto dohodu na základe písomného oznámenia adresovaného druhej zmluvnej strane. Platnosť tejto dohody sa skončí po uplynutí 90 dní odo dňa takéhoto oznámenia.
   6.   Seychely môžu pozastaviť uplatňovanie tejto dohody alebo vypovedať túto dohodu iba pokiaľ ide o všetky členské štáty.
   7.   Spoločenstvo môže pozastaviť uplatňovanie tejto dohody alebo vypovedať túto dohodu iba pokiaľ ide o všetky jeho členské štáty.

      V Bruseli 28. mája dvetisícdeväť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Сейшели
         Por la República de Seychelles
         Za Seychelskou republiku
         For Republikken Seychellerne
         Für die Republik Seychellen
         Seišelli Vabariigi nimel
         Για τη Δημοκρατία των Σεϋχελλών
         For the Republic of Seychelles
         Pour la République des Seychelles
         Per la Repubblica delle Seychelles
         Seišela Salu Republikas vārdā
         Seišelių Respublikos vardu
         A Seychelle Köztársaság részéről
         Għar-Repubblika tas-Seychelles
         Voor de Republiek der Seychellen
         W imieniu Republiki Seszeli
         Pela República das Seicheles
         Pentru Republica Seychelles
         Za Seychelskú republiku
         Za Republiko Sejšeli
         Seychellien tasavallan puolesta
         För Republiken Seychellernas

      (1)  Ú. v. EÚ L 405, 30.12.2006, s. 23.


title: Rozhodnutie Rady z 25. júna 2002, ktoré sa týka uzavretia Dohody o vedeckej a technickej spolupráci medzi Európskym spoločenstvom a vládou Indickej republiky

text:
Dôležité právne oznámenie

|

32002D0648

Úradný vestník L 213 , 09/08/2002 S. 0029 - 0029

		Rozhodnutie Radyz 25. júna 2002,ktoré sa týka uzavretia Dohody o vedeckej a technickej spolupráci medzi Európskym spoločenstvom a vládou Indickej republiky(2002/648/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 170 v súčinnosti s prvou vetou prvého pododseku článku 300 ods. 2 a prvým pododsekom článku 300 ods. 3,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) Dohoda o spolupráci medzi Európskym hospodárskym spoločenstvom a Indickou republikou o partnerstve a rozvoji sa podpísala 20. decembra 1993 [3].(2) Európske spoločenstvo a Indická republika realizujú špecifické programy výskumu a technického rozvoja v oblastiach spoločného záujmu;(3) Na základe skúseností z minulosti obe strany vyjadrili prianie vytvoriť väčší a širší rámec pre realizáciu spolupráce v oblasti vedy a techniky;(4) Táto dohoda o spolupráci v oblasti vedy a techniky je súčasťou celkovej spolupráce medzi Európskym spoločenstvom a Indickou republikou.(5) Rada svojím rozhodnutím z 12. februára 2001 poverila Komisiu, aby rokovala o Dohode o vedeckej a technickej spolupráci medzi Európskym spoločenstvom a Indickou republikou.(6) Rada svojím rozhodnutím z 15. novembra 2001 rozhodla, že dohoda sa podpíše v mene Európskeho spoločenstva.(7) Dohoda sa podpísala 23. novembra 2001.(8) Dohoda by sa mala schváliť,ROZHODLA TAKTO:Článok 1Dohoda o vedeckej a technickej spolupráci medzi Európskym spoločenstvom a vládou Indickej republiky sa týmto schvaľuje v mene spoločenstva. Text dohody je pripojený k tomuto rozhodnutiu.Článok 2Predseda Rady na základe článku 11 dohody oznámi predstaviteľom Indickej republiky, že postupy potrebné pre nadobudnutie platnosti tejto dohody sú zo strany Európskeho spoločenstva splnené.V Luxemburgu 25. júna 2002Za RadupredsedaJ. Matas i Palou[1] Ú. v. ES C 304 E, 30.10.2001, s. 241.[2] Stanovisko predložené 14. mája 2002 (zatiaľ neuverejnené v úradnom vestníku).[3] Ú. v. ES L 223, 27.8.1994, s. 23.--------------------------------------------------


title: Rozhodnutie Rady z 13. júna 2003 o pristúpení Európskeho spoločenstva k Protokolu z roku 1979 o znížení kyslosti, eutrofizácie a úrovni prízemného ozónu Dohovoru o diaľkovom znečisťovaní ovzdušia prechádzajúcom hranicami štátu

text:
Dôležité právne oznámenie

|

32003D0507

Úradný vestník L 179 , 17/07/2003 S. 0001 - 0002

		Rozhodnutie Radyz 13. júna 2003o pristúpení Európskeho spoločenstva k Protokolu z roku 1979 o znížení kyslosti, eutrofizácie a úrovni prízemného ozónu Dohovoru o diaľkovom znečisťovaní ovzdušia prechádzajúcom hranicami štátu(2003/507/ES)RADA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva, najmä na jej článok 175 odsek 1, v spojení s článkom 300 odsek 2, prvá veta prvého pododseku a odsek 3, prvý pododsek,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) Okysličovanie, eutrofizácia a úrovni prízemného ozónu zapríčiňujú neprijateľnú škodu prostrediu a ľudskému zdraviu v spoločenstve.(2) 30. novembra 1999 výkonný orgán Dohovoru o diaľkovom znečisťovaní ovzdušia prechádzajúcom hranicami štátu k Protokolu o znížení kyslosti, eutrofizácie a úrovni prízemného ozónu (Gothenburgský protokol); Gothenburský protokol stanovuje pre každú stranu maximálne povolené úrovne emisií (hranice emisií) štyroch hlavných znečisťujúcich látok spôsobujúcich kyslosť, eutrofizáciu a prízemný ozón: oxid siričitý, oxidy dusíka, prchavé organické zlúčeniny a amoniak; tieto hranice budú splnené do roku 2010.(3) Uplatňovanie Gothenburgského protokolu prispieva k dosiahnutiu cieľov spoločenstva pri ochrane prostredia a ľudského zdravia.(4) Smernica Európskeho parlamentu a Rady 2001/81/ES z 23. októbra 2001 o národných emisných stropoch pre určité látky znečisťujúce ovzdušie [3] stanovuje záväzné národné hranice emisií, ktoré budú splnené najneskôr do roku 2010 a ktoré sú rovnocenné alebo prísnejšie ako tie, ktoré sú vyžadované podľa Gothenburgského protokolu pre každý členský štát.(5) Smernica Európskeho parlamentu a Rady 2001/80/ES z 23. októbra o obmedzení emisií určitých znečisťujúcich látok do ovzdušia z veľkých spaľovacích zariadení [4] stanovuje nové hodnoty hraníc emisií v tomto sektore, ktoré sú zhodné s tými, stanovenými podľa Gothenburgského protokolu.(6) Spoločenstvo v dôsledku toho, pristúpi ku Gothenburgskému protokolu,ROZHODLA TAKTO:Článok 1Pristúpenie spoločenstva k Protokolu o znížení kyslosti, eutrofizácie a úrovni prízemného ozónu Dohovoru o diaľkovom znečisťovaní ovzdušia prechádzajúcom hranicami štátu z roku 1979 sa schvaľuje v mene spoločenstva.Znenie protokolu obsahuje príloha priložená k tomuto rozhodnutiu.Článok 2Týmto sa predseda Rady poveruje určiť osobuy) splnomocnenú(é) na uloženie prístupovej listiny u Generálneho tajomníka Spojených národov v súlade s článkom 16 protokolu.Článok 3Toto rozhodnutie bude uverejnené v Úradnom vestníku Európskej Únie.V Luxemburgu 13. júna 2003Za RadupredsedaG. Papandreou[1] Ú. v. ES C 151 E, 25.6.2002, s. 74.[2] Stanovisko zo 4. júla 2002 (ešte neuverejnené v úradnom vestníku).[3] Ú. v. ES L 309, 27.11.2001, s. 22.[4] Ú. v. ES L 309, 27.11.2001, s. 1.--------------------------------------------------


title: 2014/707/SZBP: Rozhodnutie Politického a bezpečnostného výboru EULEX KOSOVO/2/2014 z 9. októbra 2014 o vymenovaní vedúceho misie Európskej únie na podporu právneho štátu v Kosove, EULEX KOSOVO

text:
               11.10.2014

               SK

               Úradný vestník Európskej únie

               L 295/59

         ROZHODNUTIE POLITICKÉHO A BEZPEČNOSTNÉHO VÝBORU EULEX KOSOVO/2/2014
   z 9. októbra 2014
   o vymenovaní vedúceho misie Európskej únie na podporu právneho štátu v Kosove (1), EULEX KOSOVO

      (2014/707/SZBP)

   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO (2), a najmä na jej článok 12 ods. 2,
   keďže:

               (1)

               Na základe článku 12 ods. 2 jednotnej akcie 2008/124/SZBP sa Politický a bezpečnostný výbor (ďalej len „PBV“) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania misie Európskej únie na podporu právneho štátu v Kosove (EULEX KOSOVO) vrátane rozhodnutia o vymenovaní vedúceho misie.

               (2)

               PBV 17. júna 2014 prijal rozhodnutie EULEX KOSOVO/1/2014 (3), ktorým sa predlžuje mandát vedúceho misie EULEX KOSOVO do 14. októbra 2014.

               (3)

               Rada 12. júna 2014 prijala rozhodnutie 2014/349/SZBP (4), ktorým sa mení jednotná akcia 2008/124/SZBP a predlžuje trvanie misie EULEX KOSOVO do 14. júna 2016.

               (4)

               Vysoká predstaviteľka Únie pre zahraničné veci a bezpečnostnú politiku 25. septembra 2014 navrhla, aby za vedúceho misie EULEX KOSOVO na obdobie od 15. októbra 2014 do 14. júna 2015 bol vymenovaný veľvyslanec Gabriele MEUCCI,

         PRIJAL TOTO ROZHODNUTIE:
   Článok 1
   Veľvyslanec Gabriele MEUCCI sa týmto vymenúva za vedúceho misie Európskej únie na podporu právneho štátu v Kosove (EULEX KOSOVO) na obdobie od 15. októbra 2014 do 14. júna 2015.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 15. októbra 2014.

      V Bruseli 9. októbra 2014

            Za Politický a bezpečnostný výbor

            predseda

         W. STEVENS

      (1)  Označením „Kosovo“ nie sú dotknuté pozície k štatútu a označenie je v súlade s rezolúciou BR OSN 1244/99 a so stanoviskom Medzinárodného súdneho dvora k vyhláseniu nezávislosti Kosova.

      (2)  Ú. v. EÚ L 42, 16.2.2008, s. 92.

      (3)  Rozhodnutie Politického a bezpečnostného výboru EULEX KOSOVO/1/2014 zo 17. júna 2014, ktorým sa predlžuje mandát vedúceho misie Európskej únie na podporu právneho štátu v Kosove, EULEX KOSOVO (Ú. v. EÚ L 180, 20.6.2014, s. 17).

      (4)  Rozhodnutie Rady 2014/349/SZBP z 12. júna 2014, ktorým sa mení jednotná akcia 2008/124/SZBP o misii Európskej únie na podporu právneho štátu v Kosove, EULEX KOSOVO (Ú. v. EÚ L 174, 13.6.2014, s. 42).


title: 2008/535/ES: Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2005

text:
               15.7.2008

               SK

               Úradný vestník Európskej únie

               L 187/176

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2005
   (2008/535/ES)
   EURÓPSKY PARLAMENT,
   so zreteľom na konečnú účtovnú závierku Európskej agentúry pre bezpečnosť sietí a informácií za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť sietí a informácií za rozpočtový rok 2005 spolu s odpoveďami agentúry (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 460/2004 z 10. marca 2004 o zriadení Európskej agentúry pre bezpečnosť sietí a informácií (4), a najmä na jeho článok 17,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu (A6-0102/2007),

               1.

               udeľuje riaditeľovi Európskej agentúry pre bezpečnosť sietí a informácií absolutórium za plnenie rozpočtu agentúry za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej agentúry pre bezpečnosť sietí a informácií, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 266, 31.10.2006, s. 16.

      (2)  Ú. v. EÚ C 312, 19.12.2006, s. 1.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. EÚ L 77, 13.3.2004, s. 1.

      (5)  Ú. v. ES L 357, 31.12.2002, s. 72.
    ---documentbreak---

               15.7.2008

               SK

               Úradný vestník Európskej únie

               L 187/177

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré sú neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť sietí a informácií za rozpočtový rok 2005
   EURÓPSKY PARLAMENT,
   so zreteľom na konečnú účtovnú závierku Európskej agentúry pre bezpečnosť sietí a informácií za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť sietí a informácií za rozpočtový rok 2005 spolu s odpoveďami agentúry (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 460/2004 z 10. marca 2004 o zriadení Európskej agentúry pre bezpečnosť sietí a informácií (4), a najmä na jeho článok 17,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu (A6-0102/2007),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok, ktorý sa skončil 31. decembra 2005, poskytuje spoľahlivé informácie a že príslušné transakcie boli ako celok zákonné a správne,

         Všeobecné poznámky týkajúce sa väčšiny agentúr EÚ, ktorým sa udeľuje absolutórium samostatne

               1.

               domnieva sa, že stále rastúci počet agentúr Spoločenstva a činnosti niektorých z nich zrejme nezapadajú do všeobecného rámca politiky, že úlohy niektorých agentúr nie sú vždy odrazom skutočných potrieb EÚ ani očakávaní občanov, a konštatuje, že vo všeobecnosti agentúry nemajú vždy dobrý imidž ani dobrý obraz v tlači;

               2.

               vyzýva preto Komisiu, aby definovala všeobecný rámec usmernení pre vytváranie nových agentúr Spoločenstva; aby pred vytvorením akejkoľvek novej agentúry predložila analýzu nákladov a prínosov a zároveň dbala na to, aby nedošlo k zdvojeniu činností medzi agentúrami alebo vzhľadom na úlohy iných európskych organizácií;

               3.

               vyzýva Dvor audítorov, aby predložil svoje stanovisko k analýze nákladov a prínosov predtým, ako Európsky parlament prijme rozhodnutie;

               4.

               vyzýva Komisiu, aby každých päť rokov predkladala štúdiu o pridanej hodnote, ktorú prináša každá existujúca agentúra; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť takejto agentúry alebo ju zrušili;

               5.

               vzhľadom na rastúci počet regulačných agentúr považuje za poľutovaniahodné, že rokovania o návrhu medziinštitucionálnej dohody o prevádzkovom rámci pre tieto európske regulačné agentúry sa ešte neskončili a vyzýva príslušné oddelenia Komisie, aby v spolupráci s Dvorom audítorov podnikli všetky kroky potrebné na rýchle dosiahnutie dohody;

               6.

               konštatuje, že zo zodpovednosti Komisie v oblasti rozpočtu vyplýva nevyhnutnosť tesnejšej spätosti agentúr s Komisiou; vyzýva Komisiu a Radu, aby prijali všetky potrebné kroky, na základe ktorých sa Komisii do 31. decembra 2007 prizná blokujúca menšina v dozorných orgánoch regulačných agentúr, pričom pri zriaďovaní nových agentúr sa s týmto nástrojom bude od začiatku počítať;

               7.

               vyzýva Dvor audítorov, aby do svojej výročnej správy doplnil novú kapitolu venovanú všetkým agentúram, ktorým sa udeľuje absolutórium v rámci účtov Komisie, s cieľom poskytnúť oveľa jasnejší obraz o tom, ako agentúry využívajú finančné prostriedky EÚ;

               8.

               pripomína zásadu, podľa ktorej všetky agentúry Spoločenstva bez ohľadu na to, či dostávajú dotácie, podliehajú udeleniu absolutória Európskym parlamentom, a to aj v prípadoch, keď je podľa ich zakladajúceho textu do tohto procesu zapojený iný orgán, ktorý udeľuje absolutórium;

               9.

               vyzýva Dvor audítorov, aby vykonal audity výkonnosti všetkých agentúr a podal o nich správu príslušným výborom Európskeho parlamentu vrátane Výboru pre kontrolu rozpočtu;

               10.

               poznamenáva, že počet agentúr neustále rastie, a že v súlade s politickou zodpovednosťou Komisie za fungovanie agentúr, ktorá v značnej miere presahuje obyčajnú logistickú podporu, je stále viac potrebné, aby generálne riaditeľstvá Komisie poverené zriaďovaním a kontrolou agentúr vytvorili spoločný postup pre všetky agentúry; domnieva sa, že vytvorenie podobnej štruktúry, akú agentúry vytvorili na koordináciu s príslušnými generálnymi riaditeľstvami by bolo pragmatickým krokom k zjednoteniu postupu Komisie vo všetkých otázkach týkajúcich sa agentúr;

               11.

               vyzýva Komisiu, aby zlepšila administratívnu a technickú podporu agentúr, pričom zohľadní rastúcu komplexnosť administratívnych pravidiel Spoločenstva a technických problémov;

               12.

               konštatuje, že v žiadnej agentúre Spoločenstva neexistuje disciplinárny orgán a vyzýva oddelenia Komisie, aby podnikli potrebné opatrenia na rýchle zavedenie takéhoto mechanizmu;

               13.

               víta podstatné zlepšenie koordinácie medzi agentúrami EÚ, ktoré im umožňuje riešiť opakujúce sa problémy a zefektívňuje ich spoluprácu s Komisiou a Európskym parlamentom;

               14.

               domnieva sa, že vytvorenie spoločného podporného oddelenia viacerými agentúrami s cieľom zosúladiť informačné systémy finančného riadenia so systémami Komisie je opatrením, v ktorom treba pokračovať a ktoré treba rozšíriť;

               15.

               vyzýva agentúry, aby zlepšili spoluprácu a porovnávanie so subjektmi v príslušných sektoroch; podporuje Komisiu, aby prijala opatrenia, ktoré uzná za vhodné, na pomoc agentúram pri vylepšovaní ich imidžu a zvyšovaní prehľadnosti ich činností;

               16.

               žiada Komisiu, aby predložila návrh na zjednotenie spôsobu podávania výročných správ agentúrami a aby stanovila ukazovatele výkonnosti, ktoré by umožňovali porovnať efektívnosť práce jednotlivých agentúr;

               17.

               vyzýva agentúry, aby na začiatku každého roka oznámili ukazovatele výkonnosti, podľa ktorých by sa dala hodnotiť ich činnosť;

               18.

               vyzýva všetky agentúry, aby viac využívali ciele SMART, čo by malo viesť k reálnejšiemu plánovaniu a plneniu cieľov;

               19.

               súhlasí s Dvorom audítorov, že Komisia tiež nesie zodpovednosť za (finančné) hospodárenie agentúr; nalieha preto na Komisiu, aby monitorovala a v prípade potreby usmernila a pomáhala manažmentu rôznych agentúr, najmä pokiaľ ide o správne uplatňovanie postupov verejného obstarávania, transparentnosť postupov prijímania zamestnancov, riadne finančné hospodárenie (nedostatočné využívanie prostriedkov a prekročenie rozpočtu) a predovšetkým správne uplatňovanie pravidiel týkajúcich sa rámca vnútornej kontroly;

               20.

               domnieva sa, že program práce agentúr by mal vyjadrovať ich príspevok z funkčného a merateľného hľadiska a mali by sa plne zohľadňovať normy vnútornej kontroly Komisie;

         Osobitné poznámky

               21.

               berie na vedomie, že plnenie rozpočtu v rozpočtovom roku 2005 charakterizovala nízka miera záväzkov (70 %) a výrazná miera prenesených rozpočtových prostriedkov (celkovo viac ako 40 % a v prípade prevádzkových výdavkov takmer 80 %) a že táto situácia vznikla sčasti pre problémy vyplývajúce z toho, že činnosť agentúry sa práve začala a tiež z toho, že agentúra sa sfunkčnila až v druhej polovici roku 2005;

               22.

               poznamenáva, že hoci sa to v rozpočtových pravidlách agentúry predpokladá, nebolo zavedené riadenie podľa činností v súlade s postupom použitým vo všeobecnom rozpočte, ktorého cieľom je zlepšiť monitorovanie výkonnosti.

      (1)  Ú. v. EÚ C 266, 31.10.2006, s. 16.

      (2)  Ú. v. EÚ C 312, 19.12.2006, s. 1.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. EÚ L 77, 13.3.2004, s. 1.

      (5)  Ú. v. ES L 357, 31.12.2002, s. 72.


title: Rozhodnutie Komisie z  3. septembra 2011 , ktorým sa zriaďuje expertná skupina zainteresovaných strán Komisie pre verejné obstarávanie a ktorým sa nahrádza rozhodnutie 87/305/EHS, ktorým sa zriaďuje Poradný výbor pre liberalizáciu verejného obstarávania Text s významom pre EHP

text:
               4.10.2011

               SK

               Úradný vestník Európskej únie

               C 291/2

         ROZHODNUTIE KOMISIE
   z 3. septembra 2011,
   ktorým sa zriaďuje expertná skupina zainteresovaných strán Komisie pre verejné obstarávanie a ktorým sa nahrádza rozhodnutie 87/305/EHS, ktorým sa zriaďuje Poradný výbor pre liberalizáciu verejného obstarávania
   (Text s významom pre EHP)
   2011/C 291/02
   KOMISIA EURÓPSKEJ ÚNIE,
   so zreteľom na Zmluvu o fungovaní Európskej únie,
   keďže:

               (1)

               V stratégii Európa 2020 sa zdôrazňuje, že politikou verejného obstarávania by sa malo zaistiť najúčinnejšie využívanie verejných prostriedkov a udržiavanie otvorených trhov verejného obstarávania v rámci Únie, najmä v kontexte vážnych rozpočtových obmedzení a hospodárskych problémov v mnohých členských štátoch.

               (2)

               V stratégii Európa 2020 sa podčiarkuje, že pravidlami verejného obstarávania by sa malo zlepšiť podnikateľské prostredie, najmä vzhľadom na inovačné malé a stredné podniky s cieľom podporiť smerovanie k hospodárstvu účinne využívajúcemu zdroje. Politika verejného obstarávania by takisto mala prispieť k dosiahnutiu spoločných cieľov spoločnosti, ako je boj proti zmene klímy a podpora inovácií, ktoré sú významnými novými výzvami pre Európu.

               (3)

               V tomto kontexte už rámec vytvorený rozhodnutím Komisie 87/305/EHS z 26. mája 1987, ktorým sa zriaďuje Poradný výbor pre liberalizáciu verejného obstarávania (1), nie je vhodný na to, aby Komisii poskytoval odborné a praktické znalosti potrebné na vytváranie politiky verejného obstarávania, ktorá zodpovedá vývoju výziev v oblasti politiky verejného obstarávania Únie.

               (4)

               Preto je potrebné expertnú skupinu pre verejné obstarávanie zriadiť v novom právnom rámci, ktorý umožní na jednej strane prispôsobiť fungovanie skupiny novému rámcu expertných skupín Komisie (2), a na strane druhej poskytnúť Komisii potrebné odborné znalosti, skúsenosti a prehľad s cieľom reagovať na nové výzvy v oblasti verejného obstarávania.

               (5)

               Skupina by preto mala pomôcť Komisii zabezpečiť v oblasti obstarávania diskusiu a politiku vysokej kvality. Skupina podľa potreby vypracúva správy alebo vydáva stanoviská na pomoc Komisii pri vytváraní a vykonávaní politiky a právnych predpisov Únie v oblasti verejného obstarávania.

               (6)

               Takéto fórum by okrem toho takisto umožnilo, aby zainteresované sektory boli informované o návrhu a uplatňovaní pravidiel Únie v oblasti verejného obstarávania.

               (7)

               Vzhľadom na uvedené skutočnosti by skupina mala mať zmiešané zloženie, mali by ju tvoriť členovia vyberaní na základe ich osobných schopností a/alebo záujmov, ktoré zastupujú, ako aj členovia z organizácií. Títo členovia by mali pochádzať z rôznych oblastí, mohli by to byť napríklad právnici, technickí experti zainteresovaní na verejných zákazkách, zástupcovia univerzít, priemyselných odvetví alebo odborových organizácií, združení verejných obstarávateľov alebo iných subjektov.

               (8)

               Zloženie skupiny by malo byť podľa možnosti vyrovnané jednak vzhľadom na rodovú rovnováhu, ako aj na geografický pôvod.

               (9)

               Všetci členovia by mali spĺňať vysoké štandardy týkajúce sa aktívnej a kvalitnej účasti na zasadnutiach a v prípade potreby aj pri ich príprave a nadväzujúcej činnosti.

               (10)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (3).

               (11)

               Rozhodnutie 87/305/EHS by sa preto malo zrušiť,

         ROZHODLA TAKTO:
   Článok 1
   Expertná skupina zainteresovaných strán Komisie pre verejné obstarávanie
   Týmto sa vytvára expertná skupina zainteresovaných strán pre verejné obstarávanie (ďalej len „skupina“).
   Táto skupina nahrádza poradný výbor pre liberalizáciu verejného obstarávania zriadený rozhodnutím 87/305/EHS.
   Článok 2
   Úlohy skupiny
   Skupina bude mať za úlohu poskytovať Komisii právne, hospodárske, technické a/alebo praktické prehľady a odborné znalosti vysokej kvality s cieľom pomôcť pri vytváraní politiky verejného obstarávania Únie.
   Medzi tieto úlohy môže patriť:

               a)

               poskytovanie právnej a hospodárskej analýzy a pripomienok k významným vývojovým alebo štrukturálnym trendom v oblasti verejného obstarávania a k ich dôsledkom na rámec politiky Únie;

               b)

               poskytovanie spätnej väzby útvarom Komisie k výzvam a vývoju v špecifických sektoroch, ktoré môžu vyžadovať odozvu v oblasti verejného obstarávania a navrhovanie primeraných riešení;

               c)

               prínosy zamerané na zlepšenie účinnosti politiky verejného obstarávania Únie;

               d)

               prínosy k rámcu prípravnej legislatívnej práce Komisie v oblasti verejného obstarávania;

               e)

               pomáhanie útvarom Komisie pri analyzovaní príslušnej judikatúry Súdneho dvora Európskej únie;

         Stanoviská skupiny nie sú pre Komisiu ani jej útvary záväzné.
   Článok 3
   Konzultácie
   Komisia alebo jej útvary môžu konzultovať so skupinou akúkoľvek otázku týkajúcu politiky, právnych predpisov a praktík verejného obstarávania Únie.
   Článok 4
   Členstvo – vymenovanie členov
   1.   Skupina pozostáva maximálne z 20 členov.
   2.   Členmi skupiny sú osoby vymenované na základe ich osobných schopností, osoby zastupujúce spoločné záujmy a/alebo organizácie uvedené v pravidle 8 horizontálnych pravidiel expertných skupín Komisie.
   3.   Všetci členovia a ich zástupcovia spĺňajú vysoké štandardy týkajúce sa aktívnej a kvalitnej účasti na zasadnutiach a v prípade potreby aj pri ich príprave a nadväzujúcej činnosti.
   4.   Útvary Komisie uverejňujú výzvu na predkladanie žiadostí s cieľom vybrať členov skupiny.
   5.   Členov vymenúva generálny riaditeľ GR pre vnútorný trh a služby. Komisia vyberá týchto členov skupiny spomedzi osôb a organizácií s odbornou spôsobilosťou v oblastiach uvedených v článkoch 2 a 3, ktorí zareagovali na výzvu na predkladanie žiadostí.
   Organizácie vymenúvajú svojich zástupcov. Generálny riaditeľ GR pre vnútorný trh a služby môže odmietnuť zástupcu, ktorého navrhuje organizácia, ak tento zástupca nespĺňa požiadavky uvedené vo výzve na predkladanie žiadostí. V takýchto prípadoch bude príslušná organizácia vyzvaná, aby vymenovala iného zástupcu.
   6.   Členov vymenúva na tri roky generálny riaditeľ GR pre vnútorný trh a služby. Ich funkčné obdobie sa môže obnoviť maximálne o tri roky. Generálny riaditeľ GR pre vnútorný trh a služby rozhoduje o obnovení funkčného obdobia jedného alebo niekoľkých členov na základe kvality, pravidelnosti a spoľahlivosti ich prínosov vymedzených v článku 3.
   Členovia zostanú vo funkcii a aktívne pracujú, kým nie sú nahradení.
   7.   Môže sa vypracovať ustanovenie o vymenovaní rovnakého počtu náhradníkov, ako je členov. Náhradníci sa vymenúvajú v súlade s rovnakými podmienkami ako členovia. Náhradníci automaticky nahradia členov, ktorí sú neprítomní alebo indisponovaní.
   8.   Členov, ktorí už nedokážu účinne prispievať k práci v skupine, ktorí sa vzdajú členstva, alebo ktorí nespĺňajú podmienky ustanovené v odseku 5 tohto článku alebo v článku 339 zmluvy, možno na ich zostávajúce funkčné obdobie nahradiť.
   9.   Osoby vymenované na základe ich osobných schopností konajú nezávisle a vo verejnom záujme. Osoby vymenované na zastupovanie spoločného záujmu zainteresovaných strán nezastupujú individuálnu zainteresovanú stranu.
   10.   Mená osôb vymenovaných na základe ich osobných schopností, mená osôb zastupujúcich spoločný záujem a mená organizácií sa uverejnia v registri odborných skupín Komisie a iných podobných subjektov (ďalej len „register“). V registri sa takisto uverejnia záujmy, ktoré zastupujú osoby.
   Osoby, ktoré si neželajú uverejniť svoje meno, môžu požiadať o uplatnenie výnimky z povinnosti týkajúcej sa uverejnia uvedenej v prvom pododseku. Výnimka sa môže udeliť len v prípade, ak by uverejnenie mena experta mohlo viesť k ohrozeniu bezpečnosti či integrity tejto osoby alebo k neprimeranému obmedzeniu jej súkromia.
   11.   Osobné údaje členov sa zhromažďujú, spracúvajú a uverejňujú v súlade s nariadením (ES) č. 45/2001 (4).
   Článok 5
   Činnosť
   1.   Skupine predsedá zástupca útvarov Komisie.
   2.   Skupina koná na žiadosť týchto útvarov.
   3.   Útvary Komisie vopred vypracujú program zasadnutí. Môžu pri tom zohľadniť návrhy členov skupiny.
   4.   Útvary Komisie môžu rozhodnúť o tom, či sa skupina stretne ako celok alebo iba podskupina(-y), ktorá(-é) sa môže(-u) skladať z tých členov, ktorých odborné znalosti a/alebo záujmy majú osobitný význam, pokiaľ ide o body programu daného zasadnutia.
   5.   Útvary Komisie môžu podľa potreby prizývať odborníkov, ktorí nie sú členmi skupiny a ktorí majú odbornú kvalifikáciu v prerokúvanej téme, aby sa zúčastnili na činnosti skupiny alebo podskupiny. Okrem toho môžu útvary Komisie udeliť štatút pozorovateľa osobám či organizáciám tak, ako je vymedzené v pravidle 8 ods. 3 horizontálnych pravidiel expertných skupín a kandidátskych krajín.
   6.   Všetci členovia skupiny a ich zástupcovia, ako aj experti a pozorovatelia prizvaní na konkrétne zasadnutie dodržiavajú povinnosť zachovávať služobné tajomstvo ustanovenú v zmluvách a ich vykonávacích predpisoch, ako aj bezpečnostné pravidlá Komisie týkajúce sa ochrany utajovaných skutočností EÚ ustanovené v prílohe k rozhodnutiu Komisie 2001/844/ES, ESUO, Euratom (5). Generálny riaditeľ GR pre vnútorný trh a služby môže v prípade nedodržania týchto povinností prijať všetky primerané opatrenia.
   7.   Zasadnutia skupiny a podskupiny(-ín) sa konajú v priestoroch Komisie. Funkcie sekretariátu zabezpečuje Komisia. Na stretnutiach skupiny sa môžu zúčastniť aj iní úradníci Komisie, ktorí sú zainteresovaní na prerokúvaných otázkach.
   8.   Ak skupina neprijme osobitný rokovací poriadok, rokovacím poriadkom skupiny je štandardný rokovací poriadok expertných skupín.
   9.   Komisia uverejní náležité informácie o činnosti skupiny, a to buď ich začlenením do zoznamu, alebo prostredníctvom odkazu v zozname na príslušnú webovú stránku.
   Článok 6
   Výdavky na zasadnutia
   1.   Účastníci podieľajúci sa na činnosti skupiny nie sú odmeňovaní za poskytované služby.
   2.   V súlade s platnými ustanoveniami Komisie uhrádza Komisia účastníkom náklady na cestu a pobyt, ktoré im vznikli v súvislosti s činnosťou skupiny.
   3.   Takéto výdavky sa hradia do výšky disponibilných finančných prostriedkov pridelených v rámci ročného postupu prideľovania finančných prostriedkov.
   Článok 7
   Zrušenie
   Rozhodnutie 87/305/EHS (6) sa zrušuje.

      V Bruseli 3. septembra 2011

            Za Komisiu

         Michel BARNIER

            člen Komisie

      (1)  Ú. v. ES L 152, 12.6.1987, s. 32. Rozhodnutie Komisie 87/305/EHS z 26. mája 1987, ktorým sa zriaďuje Poradný výbor pre liberalizáciu verejného obstarávania.

      (2)  SEK(2010) 1360 v konečnom znení.

      (3)  Ú. v. ES L 8, 12.1.2001, s. 1.

      (4)  Porovnaj poznámku pod čiarou 3.

      (5)  SEK(2007) 639 z 25.6.2007.

      (6)  Porovnaj poznámku pod čiarou 1.